Γουίλιαμ Θέρστον

Ο Γουίλιαμ Πολ Θέρστον (William Paul Thurston, 30 Οκτωβρίου 1946 - 21 Αυγούστου 2012) ήταν Αμερικανός μαθηματικός. Υπήρξε πρωτοπόρος στον τομέα της τοπολογίας χαμηλών διαστάσεων και τιμήθηκε με το μετάλλιο Φιλντς το 1982 για τη συμβολή του στη μελέτη των 3-πολυπτυγμάτων. Ο Θέρστον ήταν καθηγητής μαθηματικών στο Πανεπιστήμιο του Πρίνστον, στο Πανεπιστήμιο της Καλιφόρνιας, Ντέιβις, και στο Πανεπιστήμιο Κορνέλ. Ήταν επίσης διευθυντής του Ινστιτούτου Έρευνας Μαθηματικών Επιστημών.

 Ο Γουίλιαμ Θέρστον γεννήθηκε στην Ουάσινγκτον, η μητέρα του η Μάργκαρετ Θέρστον ήταν μοδίστρα ενώ ο πατέρας του ο Πολ Θέρστον ήταν αεροναυπηγός μηχανικός. Ο Γουίλιαμ Θέρστον υπέφερε από στραβισμό στην παιδική ηλικία που του δημιουργούσε προβλήματα με την αντίληψη του βάθους. Η μητέρα του δούλευε μαζί του όταν ήταν παιδί για να ανακατασκευάσει τρισδιάστατες εικόνες από δισδιάστατες. Πήρε το πτυχίο του από το Νέο Κολλέγιο το 1967, ως μέλος της εναρκτήριας τάξης του. Για την προπτυχιακή του διατριβή, ανέπτυξε μια διαισθητική θεμελίωση της τοπολογίας. Στη συνέχεια, πήρε το διδακτορικό του στα μαθηματικά από το Πανεπιστήμιο της Καλιφόρνιας στο Μπέρκλεϊ υπό τον Μόρις Χιρς, με τη διατριβή του Foliations of Three-Manifolds which are Circle Bundles το 1972. Το 1976, ο Θέρστον και ο Τζέιμς Χάρις Σάιμονς μοιράστηκαν το Βραβείο Όσβαλντ Βέμπλεν για τη Γεωμετρία. Ο Θέρστον έλαβε το μετάλλιο Φιλντς το 1982 για την "επανάσταση στη μελέτη της τοπολογίας στις 2 και 3 διαστάσεις, δείχνοντας την αλληλεπίδραση μεταξύ ανάλυσης, τοπολογίας και γεωμετρίας" και για τη "συνεισφορά στην ιδέα ότι μια πολύ μεγάλη κατηγορία των 3-πολυπτυγμάτων. φέρει μια υπερβολική δομή". Το 2005, ο Θέρστον κέρδισε το πρώτο Βραβείο Βιβλίου της Αμερικανικής Μαθηματικής Εταιρείας, για την Τρισδιάστατη Γεωμετρία και την Τοπολογία. Το βραβείο "αναγνωρίζει ένα εξαιρετικό ερευνητικό βιβλίο που συμβάλλει καθοριστικά στην ερευνητική βιβλιογραφία." Το 2012 του απονεμήθηκε το βραβείο Leroy P. Steele από την Αμερικανική Μαθηματική Εταιρεία για την καθοριστική συμβολή στην έρευνα. Η βράβευση περιγράφει το έργο του ως "επαναστατικό για τη θεωρία των 3-πολυπτυγμάτων". William Thurston, The geometry and topology of three-manifolds, Princeton lecture notes (1978–1981). William Thurston, Three-dimensional geometry and topology. Vol. 1. Edited by Silvio Levy. Princeton Mathematical Series, 35. Princeton University Press, Princeton, New Jersey, 1997. x+311 pp. ISBN 0-691-08304-5 William Thurston, Hyperbolic structures on 3-manifolds. I. Deformation of acylindrical manifolds. Ann. of Math. (2) 124 (1986), no. 2, 203–246. William Thurston, Three-dimensional manifolds, Kleinian groups and hyperbolic geometry, Bull. Amer. Math. Soc. (N.S.) 6 (1982), 357–381. William Thurston, On the geometry and dynamics of diffeomorphisms of surfaces. Bull. Amer. Math. Soc. (N.S.) 19 (1988), no. 2, 417–431 Epstein, David B. A.; Cannon, James W.; Holt, Derek F.; Levy, Silvio V. F.; Paterson, Michael S.; Thurston, William P. Word Processing in Groups. Jones and Bartlett Publishers, Boston, Massachusetts, 1992. xii+330 pp. ISBN 0-86720-244-0 Eliashberg, Yakov M.; Thurston, William P. Confoliations. University Lecture Series, 13. American Mathematical Society, Providence, Rhode Island and Providence Plantations, 1998. x+66 pp. ISBN 0-8218-0776-5 William Thurston, On proof and progress in mathematics. Bull. Amer. Math. Soc. (N.S.) 30 (1994) 161–177 William P. Thurston, "Mathematical education". Notices of the AMS 37:7 (September 1990) pp 844–850 Gabai, David; Kerckhoff, Steve (Coordinating Editors). "William P. Thurston, 1946–2012" (part 2), Notices of the American Mathematical Society, January 2015, Volume 63, Number 1, pp. 31–41.